CELEX: 62013CN0427
Language: et
Date: 2013-07-25 00:00:00
Title: Kohtuasi C-427/13: Eelotsusetaotlus, mille on esitanud Autorità per la Vigilanza sui Contratti pubblici di lavori, servizi e forniture (Itaalia) 25. juulil 2013 — Emmeci versus Cotral

9.11.2013   
            
            
               ET
            
            
               Euroopa Liidu Teataja
            
            
               C 325/12
            
         Eelotsusetaotlus, mille on esitanud Autorità per la Vigilanza sui Contratti pubblici di lavori, servizi e forniture (Itaalia) 25. juulil 2013 — Emmeci versus Cotral
   (Kohtuasi C-427/13)
   2013/C 325/19
   Kohtumenetluse keel: itaalia
   
      Eelotsusetaotluse esitanud kohus
   
   Autorità per la Vigilanza sui Contratti pubblici di lavori, servizi e forniture
   
      Põhikohtuasja pooled
   
   
      Taotluse esitaja: Emmeci Srl
   
      Teine menetlusosaline: Cotral SpA
   
      Eelotsuse küsimused
   
   
               1)
            
            
               Kas direktiivi 2004/17/EÜ (1) artiklit 56 tuleb tõlgendada nii, et liikmesriigi seadusandjal ei ole lubatud sätestada, et hankijad võivad elektroonilise oksjoni viimase pakkumuse esitamise etapis takistada pakkujatel näha oma kohta paremusjärjestuses ja teiste ettevõtjate pakkumusi, nii et nad ei saa neid teada enne, kui oksjon on lõppenud?
            
         
               2)
            
            
               Kas direktiivi 2004/17/EÜ artikliga 56 ja läbipaistvuse ning võrdse kohtlemise põhimõtetega on vastuolus sellised liikmesriigi õigusnormid või halduspraktika, nagu on kõne all käesolevas menetluses ja mis näevad elektroonilise oksjoni viimases etapis ette viieminutise black-out’i, mille ajal pakkujad ei tea oma kohta paremusjärjestuses?
            
         
      (1)  Euroopa Parlamendi ja nõukogu 31. märtsi 2004. aasta direktiiv 2004/17/EÜ, millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused (ELT L 134, lk 1; ELT eriväljaanne 06/07, lk 19).